**זרמים ביהדות**

חוברת זו נותנת הרבה מידע ומקורות על הזרמים השונים ביהדות.

ניסיתי להציג את מקורו של כל זרם - מה האני מאמין של כל אחד מהזרמים.

התעסקתי בחרדים, רפורמים, אורתודוקסים, וקונסרבטיבים.\*

התעסקתי יותר במקור של כל זרם ולא באוכלוסיות או מספרים.

גם נתתי תשובות למה שאני מבין להיות השאלות החשובות בקשר לכל זרם – מה הקשר לאלוהים ומה הקשר להלכה.

יש פה המון מידע ואתם מוזמנים להשתמש בזה כדי להעמיק בכך.

נ.ב. יש יותר מקורות על החסידות והחסידים כדי לתת רעיונות ומרורות השראה לפני השבת החרדית.

ג'וני

12.2016

\*בעתיד אוסיף מידע על עוד זרמים חוץ בשלושת הגדולים – רפורם, אורתודוקס וקונסרבטיבי.

**חרדים**

**מי הם החרים?**

**וויקיפדיה:** <http://tinyurl.com/qacvs3g>

**פיעילות מעניינת על חרדים:**

[**http://tinyurl.com/jh6dax6**](http://tinyurl.com/jh6dax6) הפעילות המוצעת כאן עוסקת ביחס כלפי קבוצת מיעוט מובדלת, אשר כפי שיוסבר בהמשך – שומרת בקנאות על ייחודה. אך נדגיש כי מטרת העל החינוכית של הפעילות, היא לבחון את עצמנו ולהתנסות באתגר של מימוש ערכי הסובלנות הלכה למעשה – אל מול כל קבוצה מתבדלת מרצונה או נבדלת שלא מרצונה, כמו למשל קבוצת מיעוט אתני )ערבים(, עדתי, או קבוצה שונה בצבעה, שפתה ומנהגיה

**מי הם החסידים?**

**מאמר מעניין על חסידים**

<http://www.mako.co.il/spirituality-popular_culture/weekly-answer/Article-f2f967073f32831006.htm>

**מאמרים מעניים על הבדלים בין קבוצות החרדים\חסדידים:**

שמות בחברה החרדית <http://www.peopleil.org/details.aspx?itemID=30233&searchMode=0&index=7>

# מאפייני לבוש של גברים בחברה החרדית

<http://www.peopleil.org/details.aspx?itemID=7547&searchMode=0&index=1>

**סרטים:**

**שיוער מעניין על חרדים:** [**http://www.meirtv.co.il/site/content\_idx.asp?idx=7263&cat\_id=4423**](http://www.meirtv.co.il/site/content_idx.asp?idx=7263&cat_id=4423)

**שטיסל:** שטיסל היא סדרת דרמה ישראלית העוסקת בקורותיה של משפחת שטיסל החרדית המתגוררת בירושלים. יוצרי ותסריטאי הסדרה הם אורי אלון ויהונתן אינדורסקי, והיא בוימה בידי אלון זינגמן.

<http://shtisel.com/he/%D7%A2%D7%95%D7%A0%D7%94-1/>

**סרטי תעודה:**

**החרדים:** סדרה תיעודית בת 3 פרקים. אמנון לוי מצליח לראשונה להיכנס לחברה הסגורה במדינה ומראה את נקודת מבטם. הפרק הראשון מתוך שלושה, מתחקה אחר הבית החרדי: איך מפרנסים משפחה גדולה כל כך, כיצד מחתנים את הילדים ומי מדריך אותם לקראת הלילה הראשון אחרי החופה.

פרק 1:

<https://youtu.be/cP0VCs6wvQM>

פרק 2:

<https://youtu.be/MXO0nGJzH3U>

פרק 3:

<https://youtu.be/cj3SYfUDnm8>

## החרדיות: האם הנשים החרדיות מוכנות לעשות מהפכה? אמנון לוי בסדרה חדשה שמאירה את הסוד הכי שמור בחברה החרדית - הנשים. לראשונה, נשים חרדיות מכל הגוונים שוברות שתיקה ומספרות בגלוי איך מתנהל מאחורי הקלעים של החברה החרדית

פרק 1:

<https://youtu.be/EdPmlIGrdyc>

פרק 2:

<https://youtu.be/Itq7BvTGgWI>

פרק 3:

<http://10tv.nana10.co.il/Article/?ArticleID=1193574>

פרק ד':

<https://youtu.be/WqBpk-OEVqw>

**דתי-לאומי**

"דתיים-לאומיים הוא שם כולל ל[קבוצה](https://he.wikipedia.org/wiki/%D7%A7%D7%91%D7%95%D7%A6%D7%94_%D7%97%D7%91%D7%A8%D7%AA%D7%99%D7%AA) ב[חברה הישראלית](https://he.wikipedia.org/wiki/%D7%94%D7%97%D7%91%D7%A8%D7%94_%D7%94%D7%99%D7%A9%D7%A8%D7%90%D7%9C%D7%99%D7%AA), הרואה עצמה מחויבת לשמירת ה[הלכה](https://he.wikipedia.org/wiki/%D7%94%D7%9C%D7%9B%D7%94) והמסורת היהודית, ובמקביל תומכת ב[ציונות](https://he.wikipedia.org/wiki/%D7%A6%D7%99%D7%95%D7%A0%D7%95%D7%AA) ובהשתלבות אקטיבית בחברה הכללית ב[מדינת ישראל](https://he.wikipedia.org/wiki/%D7%9E%D7%93%D7%99%D7%A0%D7%AA_%D7%99%D7%A9%D7%A8%D7%90%D7%9C).

קבוצה זו היא המשכה של [תנועת](https://he.wikipedia.org/wiki/%D7%AA%D7%A0%D7%95%D7%A2%D7%94_%D7%97%D7%91%D7%A8%D7%AA%D7%99%D7%AA) [הציונות הדתית](https://he.wikipedia.org/wiki/%D7%94%D7%A6%D7%99%D7%95%D7%A0%D7%95%D7%AA_%D7%94%D7%93%D7%AA%D7%99%D7%AA), אשר שורשיה ב[סוף המאה ה-19](https://he.wikipedia.org/wiki/Fin_de_si%C3%A8cle). השם ציונים-דתיים משמש עד היום כשם נרדף לכינוי דתיים-לאומיים. ב[עגה הישראלית](https://he.wikipedia.org/wiki/%D7%A1%D7%9C%D7%A0%D7%92_%D7%A2%D7%91%D7%A8%D7%99) קרויים לעתים הדתיים לאומיים בשם "סרוגים" או בני "הכיפות הסרוגות", בשל סוג ה[כיפה](https://he.wikipedia.org/wiki/%D7%9B%D7%99%D7%A4%D7%94_%28%D7%99%D7%94%D7%93%D7%95%D7%AA%29) המאפיין את רוב חבריה.

הקבוצה ה[שמרנית](https://he.wikipedia.org/wiki/%D7%A9%D7%9E%D7%A8%D7%A0%D7%95%D7%AA) יותר בציבור זה מכונה "[חרדים לאומיים](https://he.wikipedia.org/wiki/%D7%97%D7%A8%D7%93%D7%99%D7%9D_%D7%9C%D7%90%D7%95%D7%9E%D7%99%D7%99%D7%9D)" (או "תורניים לאומיים"), ומאופיינת בהסתייגות יחסית כלפי ה[מודרנה](https://he.wikipedia.org/wiki/%D7%9E%D7%95%D7%93%D7%A8%D7%A0%D7%94) והחברה הכללית ובתפיסת עולם לאומית, בדרך כלל [ימנית](https://he.wikipedia.org/wiki/%D7%A9%D7%9E%D7%90%D7%9C_%D7%95%D7%99%D7%9E%D7%99%D7%9F_%D7%91%D7%A4%D7%95%D7%9C%D7%99%D7%98%D7%99%D7%A7%D7%94)."

<https://he.wikipedia.org/wiki/%D7%93%D7%AA%D7%99%D7%99%D7%9D_%D7%9C%D7%90%D7%95%D7%9E%D7%99%D7%99%D7%9D>

"**דתיים? לאומיים! המחנה הדתי-לאומי בישראל. 2014דוח מחקר"**

<http://www.idi.org.il/media/3829442/the_national_religious_sector_book.pdf>

"...זהות המחנה הדתי־לאומי מושתתת על שלושה רכיבים: דתיות, לאומיות )ציונות(

ופתיחות מסוימת למודרנה. אמנם משולש הזהות הזה מגדיר באופן כללי את גבולות

המחנה, אך בה בעת גם תורם לערפול גבולותיו ולגיוון בתוכו, שכן לכל אחד מִרְכיבי

הזהות הללו פרשנויות שונות, היוצרות בתוכו זרמים ותת־זרמים.

הרכיב הראשון, דתיות, ממקם את המחנה הדתי־לאומי, כולל אגפיו הליברליים,

בתוך המגרש האורתודוקסי. אף על פי כן באגפים השמרניים יש שמתייחסים לדתיים

הליברלים כאל "נאו־רפורמים", בגלל יוזמות של הזרמים הללו למתוח את גבולות

ההלכה והמנהגים האורתודוקסיים, בייחוד בכל הקשור לתחום הטעון של מעמד האישה.

הדתיות־הלאומית אינה אפוא מקשה אחת, אלא מייצגת רצף הנע בין תפיסות אולטרה־

אורתודוקסיות ושמרניות, תפיסות אורתודוקסיות מרכזיות ותפיסות אורתודוקסיות

ליברליות.

הרכיב השני, הלאומיות )או הציונות(, הניב אף הוא מגוון תפיסות ופרשנויות. חוקרי המחנה הדתי־לאומי עמדו על קיומן המקביל בתוכו של "משיחיות מתונה", המעמעמת את הקשר בין הציונות לבין חזון הגאולה המשיחי, ושל "משיחיות גלויה", המדגישה את הקשר הזה.21 יש גם כמובן גורמים במחנה הדתי־לאומי השוללים כל קשר בין המחנה ובין משיחיות כזאת או אחרת.

הרכיב השלישי, הפתיחות למודרנה, הוא אולי הטעון ביותר וסביבו מתרכזות מחלוקות קשות בין האגפים השמרניים, המרכזיים והליברליים. חוקרים רבים כבר עמדו במחקריהם על מאפיינים מודרניים בולטים בתשתית התאולוגית של המחנה הדתי־ לאומי, כמו חיוב הפעילות האקטיבית כביטוי לאחריות האדם לגורלו, חיוב הרציונליזם, הפנמת ערכי הלאומיות המודרנית ופתיחות להישגי המדע והתרבות הכלליים. בה בעת ציינו חוקרים גם היבטים דתיים אורתודוקסיים המוטמעים בליבה התאולוגית של המחנה הדתי־לאומי והמתנגשים עם תפיסות והלכי רוח מודרניים, שהבולט שבהם הוא שלילת הלגיטימציה של החילון.22 ממחקרים עולה גם התובנה שאין דגם אחיד המאפיין את התגובה הדתית־לאומית למודרנה. רובם מציינים שהפרקטיקה הרווחת בציבור היא פרקטיקת ה"מידור", מעין בררת מחדל שמאחוריה לא עומדת הצדקה תאולוגית כלשהי. פרקטיקת המידור מחלקת את עולמו של המאמין לשני מדורים נפרדים: מדור הקדושה, הכלול במלואו במערכת האמונות והפרקטיקה הדתית־אורתודוקסית; ומדור החולין, המופקע מזיקה ממשית למערכת הזאת.23 כך למשל, אדם דתי־לאומי "ממדר" יקבל את ערכי השוויון בין גברים לנשים בתחומי החולין של חייו, אך יעמוד על כך שבבית הכנסת שהוא מתפלל בו יישמרו בהקפדה סדרי התפילה הנוהגים, שהם בעלי צביון פטריארכלי. אסטרטגיות רווחות נוספות הן של "מיקוח" — ויתור על חלק מהפרקטיקות הדתיות ושימורן של האחרות; של "גטו סלקטיבי", כלומר, הסתגרות סלקטיבית מפני המודרנה; ושל "הרחבה והשתלטות" — אסטרטגיה השואפת להחיל את ערכי הדת על העולם המודרני, בניסיון יצירתי להרחיב את המושגים הדתיים כך שיכללו גם את הערכים המודרניים.24 המכנה המשותף לכל אסטרטגיות ההתמודדות הוא הקבלה וההפנמה הסלקטיבית של ערכים מודרניים לתוך העולם הדתי. במחנה הדתי־לאומי יש מנעד רחב של התמודדויות הנע בין היפתחות מינימלית ומבוקרת למורדנה מצד אחד לבין קבלה והפנמה כמעט מוחלטים שלה מן הצד האחר. יתרה מזו, כפי שנראה בהמשך, יש מתאם ברור בקרב הדתיים־הלאומיים בין השתייכות לקבוצת משנה לבין מידת הפתיחות לערכי המודרנה.

מאפיין מרכזי נוסף של הזהות הדתית־לאומית הוא ההכרעה הבסיסית בזכות השותפות הבלתי מותנית בחברה הישראלית הכללית וּ ויתור מודע על "שיח שוליים", אם כי בשולי המחנה, מימין, מתגברות בשנים האחרונות מגמות של הפניית עורף לשיח הישראלי המרכזי והעדפה של גיבוש שיח אלטרנטיבי. ההבחנה המקובלת היא לשתי קבוצות קצה: האגף השמרני, המכונה "חרדי־לאומי" או "תורני־לאומי" )להלן חרד"לי/ תורני(25 והאגף הליברלי, המגדיר את עצמו "דתי־מודרני" או "אורתודוקסי־מודרני". רק מיעוט מכלל האוכלוסייה הדתית־לאומית משתייך במובהק לאחד הקצוות הללו, והרוב נמצא בתווך".

**יהדות המתקדמת (רפורמית)**

### מהו הרקע להקמת התנועה הרפורמית?

התנועה הרפורמית התפתחה באירופה, בעקבות התפשטות רעיונות המהפכה הצרפתית, ביניהם החילון וההשכלה. לראשונה בהיסטוריה הוזמנו היהודים, כיחידים, להצטרף לחברה הכללית כשווים. ברוח התקופה, החלה בחינה של מקורות ישראל בכלי ההיגיון והתבונה, והתפתח המחקר המדעי הביקורתי של היהדות. האמנסיפציה וקריסת חומות הגטו גרמו לתחושת משבר קשה ביהדות. הקהילה איבדה את הסמכות על חבריה, והחברות בה הפכה לעניין של רצון. האפשרות להצטרף לחברה הכללית הביאה יהודים לעזוב את קהילתם והובילה להתבוללות המונית: מאות אלפים המירו דתם לנצרות. הרפורמה באה כדי להצעיד את היהדות לאתגרי העידן המודרני; לאפשר ליהודים להישאר יהודים תוך כדי השתלבות בחיים המודרניים - בכך סייעה התנועה הרפורמית לעצור את ההתבוללות ואת עזיבת העם היהודי. התנועה גדלה והפכה לתנועה הדתית הגדולה ביותר בעם היהודי. עם השנים, עבר מרכז פעילותה מאירופה לאמריקה הצפונית. במהלך הדורות - בעקבות השואה, הקמת מדינת ישראל ואירועים משמעותיים נוספים - התמודדה התנועה עם משברים ואתגרים רוחניים עצומים. היהדות הרפורמית היא בית למיליוני יהודים המוצאים בה מענה רוחני, דתי, תרבותי וחברתי לאתגרים אלה. עם השנים והעמיקה זיקתה של היהדות המתקדמת לישראל ולציונות, עד שהפכה לתנועה דתית הקוראת לעלייה לישראל ומחויבת למדינת ישראל.

<http://www.impj.org.il/Heb/IMPJ/Faq.asp?ContentID=11>

**כמה מסמכים וציטוטים חשובים מהאתר של נתועה הרפורמית בישראל:**

# תפיסת יסוד ומצע <http://www.reform.org.il/Heb/IMPJ/platform.asp>

"...היהדות המתקדמת, המוכרת גם כיהדות הרפורמית, מעודדת את האדם לעצב אורח חיים יהודי משמעותי ורציני, המבוסס על הכרעה ובחירה אישית מתוך לימוד, ולא על מערכת חיצונית מחייבת של כללים ואיסורים. ברוח חזונם של נביאי ישראל, מדגישה היהדות המתקדמת את ערכי המוסר, הצדק החברתי והערבות החברתית ומעודדת את האדם להעניק בכורה לקולם של המצפון, ושל התבונה האנושית. היהדות המתקדמת מחייבת ומקדמת שוויון מלא בין נשים וגברים בבית הכנסת ומחוצה לו ומטפחת סובלנות דתית וריבוי פנים דתי ותרבותי...

## מסורת של אמונה

היהדות המתקדמת רואה באמונה באלוהים ובייחודו את היסוד של החוויה הדתית היהודית. האמונה התמימה ובצדה התהייה אחר מהות האלוהות ודרכיה ליוותה את האדם היהודי אלפי שנים, וכל דור ודור העשיר את הניסיון היהודי להבנת ה"עומד מעבר לנו". לרבים מבני דורנו, חווית האמונה, ובמיוחד בביטויה המסורתיים, אינה ברורה מאליה. כאבותינו ואמותינו אנו חשים פעמים רבות בקיומו של ה"נשגב" וה"בלתי נתפס" ועם זאת, לעתים, הספקות והשאלות הם עיקר נחלתנו ולא התשובות. כיהודים מתקדמים אנו מבכרים את חווית התהייה וההתמודדות על פני אמונה השוללת ספקות ותהיות ואחרי חיים נטולי חיפוש רוחני ואמוני.

## מסורת של בחירה אישית

היהדות המתקדמת מאמינה כי אורח החיים היהודי הוא פרי אמונתו, הכרעתו ובחירתו של האדם. אנו שואפים כי בחירה זו תעשה מתוך תהליך מתמיד של לימוד, חשיבה והתמודדות רוחנית ואמונית ומתוך תחושת מחויבות למסורת ישראל ולעתידה של היהדות. להלכה יש בהקשר זה מקום חשוב אך לא בלעדי. ההלכה היא מקור מנחה, מורה דרך ומעורר השראה, אך לא עוד מקור חיצוני מחייב של כללים ואיסורים.

## מסורת של שוויון

היהדות המתקדמת מאמינה כי אחת מן המשימות המרכזיות של דורנו הוא קידומו של השוויון המגדרי בעולמה של היהדות ושילובן המלא של נשים בחיי הקודש והקהילה, כמו גם בזירות אחרות של חיי הפרט, המשפחה והציבור. בקהילות היהדות המתקדמת נוהג שוויון מלא בין נשים וגברים, ובני שני המינים נושאים בכל התפקידים המסורתיים של הנהגת הקהילה.

## מסורת של אהבת ציון

היהדות המתקדמת רואה במדינת ישראל את ביתו הלאומי של העם היהודי ואת לבה הפועם של יהדות העולם. היהדות המתקדמת מחויבת לרעיון ולמעשה הציוניים, לחזונה של מגילת העצמאות, למשימת קיבוץ הגלויות ולקשר מתמיד, פורה, מכבד ומעצים בין מדינת ישראל לקהילות היהודיות בכל רחבי העולם.

## מסורת של ריבוי פנים

היהדות המתקדמת רואה בריבוי הגוונים, הפנים והזרמים ביהדות מציאות חיים מבורכת המבטיחה את חיוניותו של העם היהודי. היהדות המתקדמת מחויבת לקידום שיח פורה ומכבד בין כל הזרמים והקהילות של העם היהודי ועל חתירה מתמדת למציאת המשותף והמאחד.

## מסורת של סובלנות

היהדות המתקדמת שואפת להעצים את הקולות המסורתיים המדגישים את קדושת חייו של כל אדם, ללא הבדל דת, גזע, לאום, מגדר ונטייה מינית, את בריאתו בצלם האלוהים ואת זכותו לחירות ולכבוד. היהדות המתקדמת חותרת לדיאלוג, אחווה והבנה בין דתות ובין לאומים במדינת ישראל ובעולם כולו ומוקיעה כל גילוי של קנאות דתית, גזענות ולאומנות; ובמיוחד אלו הנעשות בשמה של מסורת ישראל.

## מסורת של תיקון עולם

ברוח חזונם של נביאי ישראל, מדגישה היהדות המתקדמת את המצוות שבין אדם לחברו, את ערכי המוסר ואת החתירה לתיקון עולם ולצדק חברתי וסביבתי. היהדות המתקדמת חותרת לכינונה של חברת מופת דמוקרטית במדינת ישראל, המקדמת אחריות חברתית ושוויון הזדמנויות, הנוהגת בשוויון בין כל אזרחיה ותושביה ומגנה על זכויות האדם, ובכללן הזכות לחופש דת, חופש מדת וחופש מצפון.

## מסורת של חיי קהילה

היהדות המתקדמת רואה בקהילתיות מרכיב חשוב באורח החיים היהודי ומציבה את טיפוח הקהילתיות בישראל כאחת ממשימותיה המרכזיות.. היהדות המתקדמת מעודדת את צמיחתן של מסגרות קהילתיות שונות ומגוונות, בתוך התנועה ומחוצה לה, המבוססות על מחויבות ושותפות של החברים, ניהול עצמי ודמוקרטי, תרומה ליחיד ולחברה ומתן ביטוי לחוויה ערכית ורוחנית.

משֶׁה קִבֵּל תּוֹרָה מִסִּינַי, וּמְסָרָהּ לִיהוֹשֻׁעַ, וִיהוֹשֻׁעַ לִזְקֵנִים, וּזְקֵנִים לִנְבִיאִים,
וּנְבִיאִים מְסָרוּהָ לְאַנְשֵׁי כְנֶסֶת הַגְּדוֹלָה. שִׁמְעוֹן הַצַּדִּיק ... הָיָה אוֹמֵר: "עַל
שְׁלשָׁה דְבָרִים הָעוֹלָם עוֹמֵד: עַל הַתּוֹרָה וְעַל הָעֲבוֹדָה וְעַל גְּמִילוּת חֲסָדִים".משנה, מסכת אבות א א-ב"

1. **מצע התנועה ליהדות מתקדמת**

<http://www.reform.org.il/Heb/IMPJ/platform-source.asp>

### "...היהדות המתקדמת וההלכה

עקרון יסוד בדרכה של היהדות המתקדמת הוא חיוב ההתחדשות בעולמה של היהדות - פרי האיזון בין מחויבות למסורת העם לבין התמודדות עם דרכי ההווה ואתגרי העתיד. היהדות, ובכללה ההלכה, הנה סיפור תגובתו של עם ישראל לדבר האל נוכח מציאות חייו המשתנה. "משה קיבל תורה מסיניי, ומסרה ליהושוע, ויהושוע לזקנים, וזקנים לנביאים, ונביאים מסרוה לאנשי כנסת הגדולה". (משנה, אבות א,א). שרשרת קבלה זו, המתוארת במשנה, לא פסקה מעולם, וכל דור ודור הוסיף לה חולייה בדמותם של פוסקים ומורי הלכה, שבצדם המוני העם ומנהגיהם. דרכה של היהדות המתקדמת ופועלה הנם אחת מחוליות דורנו בשרשרת היהדות. מתוך עקרון יסוד זה, אין אנו יכולים להתעלם מהפער הגדול שפערה מציאות ימינו ביננו לבין ההלכה, כמערכת מחייבת של חוקים וציוויים. תחומים נרחבים בהלכה ההיסטורית, כגון: מעמד האישה, דיני טהרת המשפחה, היחס ללא-יהודי, עבודת הקורבנות ועוד, סותרים את הערכים שבבסיס אורח חיינו. פער זה הועצם עד מאוד בדורות האחרונים, עקב זניחתם של מנגנוני השינוי וההתפתחות שאפיינו את ההלכה היהודית משחר ימיה."

1. **ראיון עם הרב מיכאל מרמור, רב בתנועה ליהדות מתקדמת (רפורמית) - על עקרונות התנועה, על הסיבה שהחליט להשתייך אליה, על התנועה בישראל, על הגיור ואחדות העם, ועל הביקורת שלו על התנועה.**[**http://lib.cet.ac.il/pages/item.asp?item=4137**](http://lib.cet.ac.il/pages/item.asp?item=4137)

**"...לו היינו עורכים סרט פרסומת לתנועה ליהדות מתקדמת בישראל, מהם העקרונות שלדעתך היינו חייבים לציין בסרט זה?**

כדי לעשות פרסומת לתנועה אני צריך להקדים ולהסביר כיצד אני תופס את היהדות. לדעתי היהדות היא התגובה ההולכת ומשתנה של עם ישראל לדבר אלוהיו. אני מודע לכר שקיימים היום בעולם לא מעט יהודים שלא היו מסכימים להגדרה שלי, מכיוון שיש בה כל מיני מונחים, כמו אלוהים, שאינם משתלבים בהגדרתם. אני חושב שהסיפור הארוך והנפלא הזה שקוראים לו יהדות הוא סיפור של רב שיח דינאמי בין יחידים שמתאחדים לעם אחד לבין האלוהים שלנו, ישות שהיא מעבר לבינתנו ולהשגתנו. היהדות המתקדמת היא תגובה אחת, ניסיון אחד לחפש את האלוהים ולהבין את רצונו בנסיבות החדשות שנוצרו בתקופתנו. אנחנו עושים זאת לא כמו כמה מהזרמים האחרים שאומרים: נהיה מודרניים בחלק אחד של החיים שלנו ויהודים בחלק אחר. אנחנו לוקחים על עצמנו את האתגר לשלב את החיים המודרניים ואת היהדות השורשית ביחד. כיצד זה בא לידי ביטוי? העובדה שאני יהודי משפיעה על האופן בו אני מבין את עצמי כאדם מודרני, מצד שני, העובדה שאני חי בעולם המודרני, משפיעה מאוד על התפיסה שלי את היהדות. אני בא אל היהדות שלי מצוייד בכלים שהעולם המודרני נותן לי ובהם אני משתמש: כלים של הבנת טקסטים, הבנה חברתית והבנה פסיכולוגית. אני לא חושב שכלים אלו הם מהשטן, אלו כלים שניתנו על ידי אלוהים, ולא רק שמותר לי, אלא חובתי היא להשתמש בהם כדי להביע את היהדות שלי..."

**יהדות קונסרבטיבית**

**"שורשים והתפתחות**

שורשיה הרעיוניים של התנועה הקונסרבטיבית ראשיתם באמצע המאה ה-19 בגרמניה, באסכולה הפוזיטיבית- היסטורית מיסודו של זכריה פרנקל. אסכולה זו דגלה בגישה היסטורית- התפתחותית להלכה הנעזרת בכלי המחקר המודרני לצד נאמנות להלכה. האסכולה קמה כתגובה לתנועת הרפורמה שלא ראתה עצמה מחויבת להלכה וכן כתגובה לגישה האורתודוכסית ששללה התפתחות בהלכה והתבצרה בסיסמה: "חדש אסור מן התורה".

במחצית השנייה של המאה ה-19 עבר מרכז התנועה מאירופה לארה"ב, וב-1886 נוסד בניו- יורק בית מדרש לרבנים באמריקה- The Jewish Theological Seminary of America. בשנת 1902, עם מינויו של שניאור זלמן שכטר- מגלה הגניזה הקאהירית, לנגיד בית המדרש, הפך המוסד להיות המכון החשוב ביותר לחקר חוכמת ישראל ולהכשרת דור של רבנים, מחנכים ומנהיגים. בכך הונחה אבן הפינה לצמיחתה של התנועה הקונסרבטיבית, שהפכה לזרם המרכזי ביהדות צפון אמריקה.
החלוצים בישראל והתנועה כיום.

התנועה המסורתית בישראל הוקמה ב-1979 כתנועה מרכזית. עד אז פעלו בארץ מספר קהילות מסורתיות. הקהילה המסורתית הראשונה- "אמת ואמונה", נוסדה ב- 1936 בירושלים. בית הכנסת המסורתי הראשון בישראל, "אמת ואמונה" בירושלים הוקם ע"י קבוצת יהודים מגרמניה, שהזדהו עם האסכולה הפוזיטיבית- היסטורית. הקהילות האחרות הוקמו ע"י אזרחים שחיפשו אלטרנטיבה לממסד הדתי האורתודוכסי והמצאו בית באידיאולוגיה הקונסרבטיבית"

<https://www.masorti.org.il/page.php?pid=161>

**FAQ's**

**מהי התנועה המסורתית?**
התנועה המסורתית הוא שמה הישראלי של התנועה הקונסרבטיבית, זרם מרכזי ביהדות שהחל להתפתח באמצע המאה ה-19 במטרה למצוא שביל זהב בין אלה שדגלו בשמרנות יתרה אשר התנגדה לשינויים משמעותיים בהלכה ("חדש אסור מן התורה"), לבין אלה שהובילו שינויים מפליגים מדי בהלכה ובכך ערערו את יסודותיה, לשיטת המתנגדים. סיסמת התנועה היא "מסורת ושינוי", כלומר היא דוגלת בשילוב נכון בין שני ערכים אלה.

**מה זו יהדות קונסרבטיבית?**
היהדות הקונסרבטיבית היא יהדות הלכתית, שבסיסה קיום גרעין איתן של מצוות [שבת, כשרות, תפילות וכו'], והגורסת כי ניתן לשנות או לעדכן את ההלכה כפי שעשו זאת חכמי ישראל בכל הדורות, במָקום שיש הכרח לשנותה עקב תנאי המקום ונסיבות הזמן. היהדות הקונסרבטיבית מונה מיליוני יהודים באלפי קהילות, והיא כיום הזרם השני בגודלו בעולם היהודי. היהדות הקונסרבטיבית פתוחה לערכי העולם המודרני ולתרבות הדמוקרטית-הומניסטית.

**מהי עמדת התנועה המסורתית לגבי ההלכה?**
ההלכה היא אבן יסוד עתיקה, אהובה ומתמדת של היהדות לדורותיה. כל תפיסה יהודית הרואה עצמה אותנטית, המשך טבעי לרצף הדורות, חייבת על פי תפיסתנו לדבוק בה. עם זאת, התנועה המסורתית היא תנועה הלכתית שלא חוששת להציע שינויים, במידת הצורך, בקודקס ההלכתי בהתאם לנסיבות הזמן והמקום. התנועה דוגלת בשינוי, לא בביטול. בתיקונים, לא במהפכה.
השינויים צריכים להתבצע, בדרך כלל, בהדרגה ובעדינות כדי לא לזעזע את יסודות המערכת כולה.

עוד הרבה שאלות ותשובות:

<https://www.masorti.org.il/page.php?pid=2751>